

GUVERNUL REPUBLICII MOLDOVA

HOTĂRÂRE nr.

din 2023  
Chisinău

**Cu privire la alocarea mijloacelor financiare**

(urmare lichidării consecințelor situației excepționale cu caracter natural din 25 iulie 2023)

În temeiul art. 19 lit. g) şi art. 36 alin. (1) lit. b) din Legea finanțelor publice și responsabilității bugetar-fiscale nr. 181/2014 (Monitorul Oficial al Republicii Moldova, 2014, nr. 223-230, art. 519), cu modificările ulterioare și în conformitate cu pct. 1 din Dispoziția Comisiei pentru Situații Excepționale a Republicii Moldova nr. 83/2023, Guvernul HOTĂRĂŞTE:

**1.**Se alocă, din fondul de intervenție al Guvernului, mijloace financiare în sumă de 3 317,4 mii lei pentru lichidarea consecințelor situației excepționale cu caracter natural vijelie (vânt puternic) din 25 iulie 2023, după cum urmează:

1. 2 459,2 mii lei Primăriei comunei Sărata Galbenă, raionul Hîncești, pentru reparația capitală a acoperișului Instituției de educație timpurie „Albinuța”;
2. 197,7 mii lei Primăriei satului Temeleuți, raionul Florești, pentru reconstrucția acoperișului deteriorat al galeriei Gimnaziului Temeleuți;
3. 660,5 mii lei Primăriei satului Ciripcău, raionul Florești, pentru reconstrucția acoperișului deteriorat al cantinei Gimnaziului Ciripcău.

**2**.Autoritățile publice nominalizate în pct.1, în calitate de beneficiari ai mijloacelor financiare alocate, vor perfecta, în modul stabilit, documentele necesare pentru finanțarea cheltuielilor respective.

**3**.Ministerul Finanțelor va finanța cheltuielile menționate la pct. 1 pe măsura prezentării documentelor confirmative.

**4.**Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru DORIN RECEAN**

**Contrasemnează:**

**Ministrul afacerilor interne   Adrian EFROS**

**Ministrul finanțelor Veronica SIREȚEANU**